
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН ПАТШАЛӐХ КАНАШӖ 
ҪИНЧЕН" САККУННЕ ТАТА ЧӐВАШ РЕСПУБЛИКИН 
"ЧӐВАШ РЕСПУБЛИКИН ПАТШАЛӐХ КАНАШӖН 
ДЕПУТАЧӖН СТАТУСӖ ҪИНЧЕН" САККУНӖН 7 ТАТА 
71 СТАТЙИСЕНЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2026 ҫулхи пуш уйӑхӗн 26-мӗшӗнче
йышӑннӑ

1 статья 
Чӑваш Республикин "Чӑваш Республикин Патшалӑх Канашӗ ҫинчен" 2001 ҫулхи утӑ уйӑхӗн 23-мӗшӗнчи 37 №-лӗ саккунне (Чӑваш Республикин Патшалӑх Канашӗн ведомоҫӗсем, 2001, 42 №; 2002, 51 №; 2003, 53, 57 №-сем; 2005, 64 №; 2006, 69 №; 2010, 87 №; 2012, 94, 95 №-сем; Чӑваш Республикин Саккунӗсен пуххи, 2013, 3, 7 №-сем; 2014, 11 №; 2015, 5 №; 2016, 
2, 6, 10 №-сем; 2017, 2, 7, 9 №-сем; "Республика" хаҫат, 2018, нарӑс уйӑхӗн 21-мӗшӗ; 2019, нарӑс уйӑхӗн 15-мӗшӗ, ҫу уйӑхӗн 15-мӗшӗ; 2020, ҫу уйӑхӗн 13-мӗшӗ, авӑн уйӑхӗн 30-мӗшӗ; 2021, ака уйӑхӗн 30-мӗшӗ; 2022, нарӑс уйӑхӗн 22-мӗшӗ, ҫу уйӑхӗн 5-мӗшӗ, юпа уйӑхӗн 5-мӗшӗ, раштав уйӑхӗн 22-мӗшӗ, раштав уйӑхӗн 28-мӗшӗ; 2023, пуш уйӑхӗн 29-мӗшӗ, ҫу уйӑхӗн 31-мӗшӗ; 2024, нарӑс уйӑхӗн 21-мӗшӗ, ҫу уйӑхӗн 3-мӗшӗ) ҫакӑн пек улшӑнусем кӗртес:
1) 4 статьян 6-мӗш пунктне ҫакӑн пек ҫырса хурас:
"6. Патшалӑх Канашӗн депутачӗ ҫаксене тӑратма тивӗҫ:
Патшалӑх Канашӗн депутачӗн Федерацин "Патшалӑх должноҫӗсене йышӑнакан ҫынсен тата ытти ҫынсен тӑкакӗсем тупӑшсемпе тӳр килнине тӗрӗслесси ҫинчен" 2012 ҫулхи раштав уйӑхӗн 3-мӗшӗнчи 230-ФЗ №-лӗ саккунӗпе килӗшӳллӗн тӑкаксем ҫинчен калакан сведенисене тӑратмалли сӑлтавсем тупӑннӑ чухне Федерацин "Коррупципе кӗрешесси ҫинчен" 2008 ҫулхи раштав уйӑхӗн 25-мӗшӗнчи 273-ФЗ №-лӗ саккунӗпе пӑхса хӑварнӑ тупӑшсем, пурлӑх тата пурлӑх евӗр обязательствӑсем ҫинчен калакан сведенисене;
Федерацин "Патшалӑх должноҫӗсене йышӑнакан ҫынсен тата ытти ҫынсен тӑкакӗсем тупӑшсемпе тӳр килнине тӗрӗслесси ҫинчен" 2012 ҫулхи раштав уйӑхӗн 3-мӗшӗнчи 230-ФЗ №-лӗ саккунӗпе палӑртнӑ тӗслӗхсенче ҫав Федераци саккунӗпе пӑхса хӑварнӑ тӑкаксем ҫинчен калакан сведенисене.
Ҫак пунктӑн иккӗмӗш тата виҫҫӗмӗш абзацӗсенче кӑтартнӑ тупӑшсем, тӑкаксем, пурлӑх тата пурлӑх евӗр обязательствӑсем ҫинчен калакан сведенисене Чӑваш Республикин Патшалӑх Канашӗн тупӑшсем, пурлӑх тата пурлӑх евӗр обязательствӑсем ҫинчен калакан сведенисен чӑнлӑхне тӗрӗслес енӗпе ӗҫлекен комиссие (малалла ҫавӑн пекех – комисси) ҫавнашкал сӑлтавсем тупӑннӑ хыҫҫӑн тепӗр ҫулталӑкри ака уйӑхӗн 30-мӗшӗнчен кая юлмасӑр тӑратаҫҫӗ.
Патшалӑх Канашӗн депутачӗсем тӑратакан, тупӑшсем, тӑкаксем, пурлӑх тата пурлӑх евӗр обязательствӑсем ҫинчен калакан сведенисене Раҫҫей Федерацийӗн Президенчӗ ҫирӗплетнӗ справка формипе параҫҫӗ, ҫав справкӑна Раҫҫей Федерацийӗн Президенчӗн официаллӑ сайтне вырнаҫтарнӑ "БК справкӑсем" ятарлӑ программа тивӗҫтерӗвӗпе усӑ курса ҫырса хатӗрленӗ, ҫавӑн пекех "Интернет" информаципе телекоммуникаци сетӗнче федерацин патшалӑх служби енӗпе ӗҫлекен патшалӑх информаци тытӑмӗн официаллӑ сайтне ҫав тивӗҫтерӗвӗн ссылкине вырнаҫтараҫҫӗ.
Патшалӑх Канашӗн депутачӗ хӑй тупӑшсем, тӑкаксем, пурлӑх тата пурлӑх евӗр обязательствӑсем ҫинчен тӑратнӑ сведенисенче вӑл е ку сведенисене кӑтартманнине е пӗтӗмпех кӑтартманнине е тата йӑнӑшсем пуррине тупса палӑртнӑ чухне вӑл тӳрлетнӗ сведенисене ҫак пунктӑн тӑваттӑмӗш абзацӗнче палӑртнӑ срок вӗҫленнӗ хыҫҫӑн пӗр уйӑх хушшинче тӑратма пултарать. 
Патшалӑх Канашӗн депутатне Федерацин "Раҫҫей Федерацийӗн субъекчӗсенче халӑх влаҫне йӗркелемелли пӗтӗмӗшле принципсем ҫинчен" саккунӗпе тата федерацин ытти саккунӗсемпе коррупципе кӗрешес тӗллевпе палӑртнӑ чарусемпе пӳлӳсене, интерессен хирӗҫӳлӗхне сирсе ярасси е йӗркене кӗртесси ҫинчен калакан требованисене пӑхӑнманшӑн тата тивӗҫсене пурнӑҫламаншӑн явап тыттарассинчен ҫавнашкал чарусемпе пӳлӳсене тата требованисене пӑхӑнманни, тивӗҫсене пурнӑҫламанни унран килмен сӑлтавсемпе ҫыхӑннине Федерацин "Коррупципе кӗрешесси ҫинчен" 2008 ҫулхи раштав уйӑхӗн 25-мӗшӗнчи 273-ФЗ №-лӗ саккунӗн 13 статйин 3–6-мӗш пайӗсемпе пӑхса хӑварнӑ йӗркепе йышӑннӑ чухне хӑтараҫҫӗ.";
2) 41 статьяра:
а) 1-мӗш пунктӑн пӗрремӗш абзацне ҫакӑн пек ҫырса хурас:
"1. Патшалӑх Канашӗнче Федерацин "Раҫҫей Федерацийӗн субъекчӗсенче халӑх влаҫне йӗркелемелли пӗтӗмӗшле принципсем ҫинчен" саккунӗпе килӗшӳллӗн Чӑваш Республикин Патшалӑх Канашӗн тупӑшсем, пурлӑх тата пурлӑх евӗр обязательствӑсем ҫинчен калакан сведенисен чӑнлӑхне тӗрӗслес енӗпе ӗҫлекен комисси туса хураҫҫӗ.";
ӑ) 2-мӗш пунктӑн иккӗмӗш абзацӗнче "Чӑваш Республикин ӗҫ тӑвакан власть органӗн" сӑмахсене "Чӑваш Республикин ӗҫ тӑвакан органӗн" сӑмахсемпе улӑштарас;
б) 3-мӗш пунктӑн "б" ҫум пунктӗнче ", Федерацин "Патшалӑх должноҫӗсене йышӑнакан ҫынсен тата ытти ҫынсен тӑкакӗсем тупӑшсемпе тӳр килнине тӗрӗслесси ҫинчен" 2012 ҫулхи раштав уйӑхӗн 3-мӗшӗнчи 230-ФЗ №-лӗ саккунӗн 3 статйин 1-мӗш пайӗпе пӑхса хӑварнӑ килӗшӳсене (ҫавнашкал килӗшӳсен пӗтӗмӗшле сумми Патшалӑх Канашӗн депутачӗн тата унӑн мӑшӑрӗн отчетлӑ тапхӑр умӗнхи юлашки виҫӗ ҫул хушшинчи пӗрлехи тупӑшӗнчен пысӑкрах пулнӑ килӗшӳсене) отчетлӑ тапхӑрта унӑн мӑшӑрӗ, ҫул ҫитмен ачи туманни ҫинчен пӗлтерни (малалла – килӗшӳсем туманни ҫинчен пӗлтерни)" сӑмахсене кӑларса пӑрахас;
в) 16-мӗш пунктра "тупӑшсем, тӑкаксем, пурлӑх тата пурлӑх евӗр обязательствӑсем ҫинчен калакан информаципе, тупӑшсем, тӑкаксем, пурлӑх тата пурлӑх евӗр обязательствӑсем ҫинчен калакан сведенисене Патшалӑх Канашӗн депутачӗсем пӗле тӑркач тӗрӗс мар е тулли мар тӑратни ҫинчен калакан информаципе" сӑмахсене "Федерацин "Коррупципе кӗрешесси ҫинчен" 2008 ҫулхи раштав уйӑхӗн 25-мӗшӗнчи 273-ФЗ №-лӗ саккунӗпе пӑхса хӑварнӑ тупӑшсем, пурлӑх тата пурлӑх евӗр обязательствӑсем ҫинчен калакан сведенисемпе тата Федерацин "Патшалӑх должноҫӗсене йышӑнакан ҫынсен тата ытти ҫынсен тӑкакӗсем тупӑшсемпе тӳр килнине 
тӗрӗслесси ҫинчен" 2012 ҫулхи раштав уйӑхӗн 3-мӗшӗнчи 230-ФЗ №-лӗ саккунӗпе пӑхса хӑварнӑ тӑкаксем ҫинчен калакан сведенисемпе, Патшалӑх Канашӗн депутачӗсем пӗле тӑркач тулли мар тӑратни ҫинчен, федераци саккунӗсемпе палӑртнӑ тӗслӗхсемсӗр пуҫне е тата пӗле тӑркач тӗрӗс мар тӑратни ҫинчен калакан информаципе" сӑмахсемпе улӑштарас;
г) 162-мӗш пунктра ", килӗшӳсем туманни ҫинчен пӗлтерни" сӑмахсене кӑларса пӑрахас;
д) 163-мӗш пунктра ", килӗшӳсем туманни ҫинчен пӗлтерни" сӑмахсене кӑларса пӑрахас;
е) 164-мӗш пунктра ", килӗшӳсем туманни ҫинчен пӗлтерни" сӑмахсене кӑларса пӑрахас;
ӗ) 165-мӗш пунктра:
пӗрремӗш абзацра ", килӗшӳсем туманни ҫинчен пӗлтерни" сӑмахсене кӑларса пӑрахас;
иккӗмӗш–тӑваттӑмӗш абзацсенче ", килӗшӳсем туманни ҫинчен пӗлтерни" сӑмахсене кӑларса пӑрахас;
ж) 18-мӗш пунктра "тата Федерацин "Патшалӑх должноҫӗсене йышӑнакан ҫынсен тата ытти ҫынсен тӑкакӗсем тупӑшсемпе тӳр килнине тӗрӗслесси ҫинчен" 2012 ҫулхи раштав уйӑхӗн 3-мӗшӗнчи 230-ФЗ №-лӗ саккунӗн 3 статйин 1-мӗш пайӗпе пӑхса хӑварнӑ килӗшӳсене (ҫавнашкал килӗшӳсен пӗтӗмӗшле сумми Патшалӑх Канашӗн депутачӗн тата унӑн мӑшӑрӗн отчетлӑ тапхӑр умӗнхи юлашки виҫӗ ҫул хушшинчи пӗрлехи тупӑшӗнчен пысӑкрах пулнӑ килӗшӳсене) отчетлӑ тапхӑрта туманни ҫинчен пӗлтернисем" сӑмахсене кӑларса пӑрахас;
3) 42 статьян 1-мӗш пунктӗнче "тупӑшсем, тӑкаксем, пурлӑх тата пурлӑх евӗр обязательствӑсем ҫинчен калакан сведенисене тӑратмалли пӗтӗмлетнӗ информацие (малалла – пӗтӗмлетнӗ информаци)" сӑмахсене ", ҫак Саккунӑн 4 статйин 6-мӗш пункчӗпе пӑхса хӑварнӑ пӗтӗмлетнӗ информацие (малалла – пӗтӗмлетнӗ информаци)," сӑмахсемпе улӑштарас;
4) 14 статьян 31-мӗш пункчӗн пиллӗкмӗш–тӑххӑрмӗш абзацӗсене ҫакӑн пек ҫырса хурас:
"Патшалӑх Канашӗн Аппарачӗн Ертӳҫи ҫаксене тӑратма тивӗҫ:
Патшалӑх Канашӗн Аппарачӗн Ертӳҫин Федерацин "Патшалӑх должноҫӗсене йышӑнакан ҫынсен тата ытти ҫынсен тӑкакӗсем тупӑшсемпе 
тӳр килнине тӗрӗслесси ҫинчен" 2012 ҫулхи раштав уйӑхӗн 3-мӗшӗнчи 
230-ФЗ №-лӗ саккунӗпе килӗшӳллӗн тӑкаксем ҫинчен калакан сведенисене тӑратмалли сӑлтавсем тупӑннӑ чухне Федерацин "Коррупципе кӗрешесси ҫинчен" 2008 ҫулхи раштав уйӑхӗн 25-мӗшӗнчи 273-ФЗ №-лӗ саккунӗпе пӑхса хӑварнӑ тупӑшсем, пурлӑх тата пурлӑх евӗр обязательствӑсем ҫинчен калакан сведенисене;
Федерацин "Патшалӑх должноҫӗсене йышӑнакан ҫынсен тата ытти ҫынсен тӑкакӗсем тупӑшсемпе тӳр килнине тӗрӗслесси ҫинчен" 2012 ҫулхи раштав уйӑхӗн 3-мӗшӗнчи 230-ФЗ №-лӗ саккунӗпе саккунӗпе палӑртнӑ тӗслӗхсенче ҫав Федераци саккунӗпе пӑхса хӑварнӑ тӑкаксем ҫинчен калакан сведенисене.
Ҫак пунктӑн улттӑмӗш тата ҫиччӗмӗш абзацӗсенче кӑтартнӑ тупӑшсем, тӑкаксем, пурлӑх тата пурлӑх евӗр обязательствӑсем ҫинчен калакан сведенисене Раҫҫей Федерацийӗн нормативлӑ право акчӗсемпе тата Чӑваш Республикин Пуҫлӑхӗн указӗпе палӑртнӑ йӗркепе ҫавнашкал сӑлтавсем тупӑннӑ хыҫҫӑн тепӗр ҫулталӑкри ака уйӑхӗн 30-мӗшӗнчен кая юлмасӑр тӑратаҫҫӗ.
Патшалӑх Канашӗн Аппарачӗн Ертӳҫин должноҫӗн кандидачӗ тата Патшалӑх Канашӗн Аппарачӗн Ертӳҫин должноҫне йышӑнакан ҫын тупӑшсем, пурлӑх тата пурлӑх евӗр обязательствӑсем ҫинчен тӑратакан сведенисем чӑн тата тулли пулнине тата Патшалӑх Канашӗн Аппарачӗн Ертӳҫи федераци саккунӗсемпе тата Чӑваш Республикин саккунӗсемпе палӑртнӑ требованисене, пӳлӳсене, чарусене тата тивӗҫсене пӑхӑннине тӗрӗслес ӗҫе Чӑваш Республикин Пуҫлӑхӗ палӑртнӑ йӗркепе тата сроксенче пурнӑҫлаҫҫӗ.";
5) 21 статьян 2-мӗш пунктне "Раҫҫей Федерацийӗн субъекчӗсен" сӑмахсем хыҫҫӑн ", федераци территорийӗсен" сӑмахсем хушса хурас;
6) 23 статьяра:
а) 3-мӗш пунктра "Чӑваш Республикин ӗҫ тӑвакан власть органӗсен" сӑмахсене "Чӑваш Республикин ӗҫ тӑвакан органӗсен" сӑмахсемпе улӑштарас;
ӑ) 4-мӗш пунктра "Чӑваш Республикин ӗҫ тӑвакан влаҫӗн органӗсене" сӑмахсене "Чӑваш Республикин ӗҫ тӑвакан органӗсене" сӑмахсемпе улӑштарас;
б) 6-мӗш пунктра "Чӑваш Республикин ӗҫ тӑвакан влаҫӗн органӗсен" сӑмахсене "Чӑваш Республикин ӗҫ тӑвакан органӗсен" сӑмахсемпе улӑштарас;
в) 7-мӗш пунктра "Чӑваш Республикин ӗҫ тӑвакан влаҫӗн органӗсен" сӑмахсене "Чӑваш Республикин ӗҫ тӑвакан органӗсен" сӑмахсемпе улӑштарас.
2 статья 
Чӑваш Республикин "Чӑваш Республикин Патшалӑх Канашӗн депу-тачӗн статусӗ ҫинчен" 2012 ҫулхи пуш уйӑхӗн 27-мӗшӗнчи 19 №-лӗ саккунне (Чӑваш Республикин Патшалӑх Канашӗн ведомоҫӗсем, 2012, 94 №; Чӑваш Республикин Саккунӗсен пуххи, 2013, 3, 7 №-сем; 2014, 11 №; 2015, 5, 10 №-сем; 2016, 2, 10 №-сем; 2017, 3, 7, 9 №-сем; "Республика" хаҫат, 2018, раштав уйӑхӗн 26-мӗшӗ; 2019, нарӑс уйӑхӗн 15-мӗшӗ, ҫӗртме уйӑхӗн 5-мӗшӗ; 2020, юпа уйӑхӗн 28-мӗшӗ; 2021, раштав уйӑхӗн 8-мӗшӗ; 2022, ҫу уйӑхӗн 5-мӗшӗ, раштав уйӑхӗн 22-мӗшӗ; 2023, пуш уйӑхӗн 29-мӗшӗ, ҫу уйӑхӗн 31-мӗшӗ; 2024, ҫу уйӑхӗн 3-мӗшӗ, ҫӗртме уйӑхӗн 27-мӗшӗ, раштав уйӑхӗн 11-мӗшӗ) ҫакӑн пек улшӑнусем кӗртес:
1) 7 статьян 8-мӗш пайне ҫакӑн пек ҫырса хурас:
"8. Патшалӑх Канашӗн депутачӗ ҫаксене тӑратма тивӗҫ:
Патшалӑх Канашӗн депутачӗн Федерацин "Патшалӑх должноҫӗсене йышӑнакан ҫынсен тата ытти ҫынсен тӑкакӗсем тупӑшсемпе тӳр килнине тӗрӗслесси ҫинчен" 2012 ҫулхи раштав уйӑхӗн 3-мӗшӗнчи 230-ФЗ №-лӗ саккунӗпе килӗшӳллӗн тӑкаксем ҫинчен калакан сведенисене тӑратмалли сӑлтавсем тупӑннӑ чухне Федерацин "Коррупципе кӗрешесси ҫинчен" 2008 ҫулхи раштав уйӑхӗн 25-мӗшӗнчи 273-ФЗ №-лӗ саккунӗпе пӑхса хӑварнӑ тупӑшсем, пурлӑх тата пурлӑх евӗр обязательствӑсем ҫинчен калакан сведенисене;
Федерацин "Патшалӑх должноҫӗсене йышӑнакан ҫынсен тата ытти ҫынсен тӑкакӗсем тупӑшсемпе тӳр килнине тӗрӗслесси ҫинчен" 2012 ҫулхи раштав уйӑхӗн 3-мӗшӗнчи 230-ФЗ №-лӗ саккунӗпе палӑртнӑ тӗслӗхсенче ҫав Федераци саккунӗпе пӑхса хӑварнӑ тӑкаксем ҫинчен калакан сведенисене.
Ҫак пайӑн иккӗмӗш тата виҫҫӗмӗш абзацӗсенче кӑтартнӑ тупӑшсем, тӑкаксем, пурлӑх тата пурлӑх евӗр обязательствӑсем ҫинчен калакан сведенисене Комиссие ҫавнашкал сӑлтавсем тупӑннӑ хыҫҫӑн тепӗр ҫулталӑкри ака уйӑхӗн 30-мӗшӗнчен кая юлмасӑр тӑратаҫҫӗ.
Патшалӑх Канашӗн депутачӗсен тӑкакӗсене, ҫавӑн пекех вӗсен арӑмӗсен (упӑшкисен) тата ҫул ҫитмен ачисен тӑкакӗсене тӗрӗслес ӗҫе Фе-дерацин "Патшалӑх должноҫӗсене йышӑнакан ҫынсен тата ытти ҫынсен тӑкакӗсем тупӑшсемпе тӳр килнине тӗрӗслесси ҫинчен" 2012 ҫулхи раштав уйӑхӗн 3-мӗшӗнчи 230-ФЗ №-лӗ саккунӗпе, федерацин ытти саккунӗсемпе, Раҫҫей Федерацийӗн нормативлӑ право акчӗсемпе, Чӑваш Республикин "Чӑваш Республикин Патшалӑх Канашӗ ҫинчен" саккунӗпе тата Чӑваш Республикин нормативлӑ ытти право акчӗсемпе килӗшӳллӗн туса пыраҫҫӗ.";
2) 71 статьян 1-мӗш пайӗн пӗрремӗш абзацӗнче "ҫавӑн пекех тупӑшсем, тӑкаксем, пурлӑх тата пурлӑх евӗр обязательствӑсем ҫинчен калакан сведенисене пӗле тӑркач тӗрӗс мар е тулли мар тӑратнӑ" сӑмахсене "Федерацин "Коррупципе кӗрешесси ҫинчен" 2008 ҫулхи раштав уйӑхӗн 25-мӗшӗнчи 273-ФЗ №-лӗ саккунӗпе пӑхса хӑварнӑ тупӑшсем, пурлӑх тата пурлӑх евӗр обязательствӑсем ҫинчен калакан сведенисемпе тата Федерацин "Патшалӑх должноҫӗсене йышӑнакан ҫынсен тата ытти ҫынсен тӑкакӗсем тупӑшсемпе тӳр килнине тӗрӗслесси ҫинчен" 2012 ҫулхи раштав уйӑхӗн 
3-мӗшӗнчи 230-ФЗ №-лӗ саккунӗпе пӑхса хӑварнӑ тӑкаксем ҫинчен калакан сведенисене тӑратман е пӗле тӑркач тулли мар сведенисем, федераци саккунӗсемпе палӑртнӑ тӗслӗхсемсӗр пуҫне, е тата пӗле тӑркач тӗрӗс мар сведенисем тӑратнӑ" сӑмахсемпе улӑштарас.

3 статья
Ҫак Саккун ӑна официаллӑ йӗркепе пичетлесе кӑларнӑ кунран пуçласа вӑя кӗрет.

	Чӑваш Республикин
Пуҫлӑхӗ
	
О. Николаев

